# GRADSKO VIJEĆE KLASA: 320-01/20-01/103 URBROJ: 2182/10-01-22-4

**U Kninu, 15. srpnja 2022. godine**

Na temelju članka 36. Zakona o poljoprivredi („Narodne novine“, broj 118/18 i 42/20) i članka

33. Statuta Grada Knina („Službeni vjesnik Šibensko-kninske županije“, broj 7/09, 3/13 i 11/13- pročišćeni tekst i „Službeno glasilo Grada Knina“, broj 4/14, 2/18, 6/18-pročišćeni tekst, 8/19 i 4/20), Gradsko vijeće Grada Knina na 16. sjednici, održanoj dana 15. srpnja 2022. godine donosi

# PROGRAM POTPORA POLJOPRIVREDI NA PODRUČJU GRADA KNINA

**ZA 2022. GODINU**

OPĆI UVJETI

# Članak 1.

Ovim Programom utvrđuju se aktivnosti u poljoprivredi za koje će Grad Knin u 2022. godini dodijeliti potpore male vrijednosti te kriteriji i postupak dodjele istih.

Potpore podrazumijevaju dodjelu bespovratnih novčanih sredstava (subvencije) iz Proračuna Grada Knina.

# Članak 2.

Potpore male vrijednosti dodjeljuju se sukladno pravilima EU o pružanju državne potpore poljoprivredi i ruralnom razvoju propisanim Uredbom Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 352/9 od 24.12.2013.), Uredbom Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 51 I/1 od 22.2.2019.) i Uredbom Komisije (EU) br. 1407/2013 od 18. prosinca 2013. o primjeni članaka 107. i

108. Ugovora o funkcioniranju Europske unije na de minimis potpore (SL L 352/1 od 24.12.2013.).

Sukladno članku 1. Uredbe Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru ovaj se Program (mjera 1., mjera 2., mjera 3., mjera 4. i mjera 5.) primjenjuje na potpore dodijeljene poduzetnicima koji se bave primarnom proizvodnjom poljoprivrednih proizvoda, uz iznimku:

1. potpora čiji je iznos određen na temelju cijene ili količine proizvoda stavljenih na tržište,
2. potpora za djelatnosti povezane s izvozom, odnosno potpora koje su u izravnoj vezi s izvezenim količinama, uspostavom i djelovanjem distribucijske mreže ili drugim tekućim izdacima koji su povezani s izvoznom djelatnošću,
3. potpora koje se uvjetuju uporabom domaćih proizvoda umjesto uvoznih.

 Sukladno članku 2. stavku 1. Uredbe Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru poljoprivredni proizvod znači proizvod iz Priloga I. Ugovoru, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000.

Iznimno, za mjeru 6., budući da se odnosi na preradu i stavljanje na tržište poljoprivrednih proizvoda primjenjuje se Uredba Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore.

# Članak 3.

Sukladno članku 2. stavku 2. Uredbe Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa:

1. jedno poduzeće ima većinu glasačkih prava dioničara ili članova u drugom poduzeću;
2. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
3. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;
4. jedno poduzeće, koje je dioničar ili član u drugom poduzeću, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeća koja su u bilo kojem od odnosa navedenih u stavku 1. točkama (a) do (d) preko jednog ili više drugih poduzeća isto se tako smatraju jednim poduzetnikom.

# Članak 4.

Korisnici sredstava potpore jesu poljoprivrednici upisani u Upisnik poljoprivrednika ili Upisnik obiteljskih poljoprivrednih gospodarstava, sa prebivalištem odnosno sjedištem i poljoprivrednom proizvodnjom na području grada Knina, a koja zadovoljavaju propisane kriterije za pojedine aktivnosti, fizičke ili pravne osobe koje su upisane u Evidenciju pčelara i pčelinjaka, a koji nemaju dugovanja prema Gradu, te ispunjavaju i druge uvjete propisane Programom potpora poljoprivredi na području Grada Knina za 2022. godinu.

U smislu ovog Programa organizacijski oblici poljoprivrednika su:  Obiteljsko poljoprivredno gospodarstvo (OPG), samoopskrbno poljoprivredno gospodarstvo (SOPG), obrt, trgovačko društvo, zadruga i druge pravne osobe registrirane za obavljanje poljoprivredne djelatnosti.

# Članak 5.

Uvjeti za dodjelu potpore su:

* da je podnositelj zahtjeva upisan u Upisnik poljoprivrednih gospodarstava sa prebivalištem, odnosno sjedištem u Gradu Kninu,
* da obavlja poljoprivrednu (upisanu/registriranu) djelatnost na području Grada Knina,
* da je podnositelj zahtjeva upisan u Evidenciju pčelara i pčelinjaka
* da podnositelj zahtjeva nema dugovanja prema Gradu Kninu kao ni prema državi,
* da podnositelj ne koristi druge izvore sufinanciranja za predmetnu potporu.

**Članak 6.**

Grad Knin će u 2022. godini dodjeljivati potpore za sljedeće mjere:

*Mjera 1*. POTPORA MLADIM POLJOPRIVREDNICIMA

*Mjera 2*. POTPORA OČUVANJU I PROŠIRENJU STOČNOG FONDA

*Mjera 3.* POTPORA OČUVANJU PČELINJEG FONDA

*Mjera 4.* POTPORA RAZVOJU POLJOPRIVREDNIH GOSPODARSTAVA

*Mjera 5.* POTPORA IZRADI PRIJAVNE DOKUMENTACIJE ZA PROJEKTE KOJI ĆE SE PRIJAVLJIVATI ZA SREDSTVA EU FONDOVA

*Mjera 6.* POTPORA ULAGANJU U PRERADU VLASTITIH POLJOPRIVREDNIH PROIZVODA NA POLJOPRIVREDNOM GOSPODARSTVU

**Iznosi planiranih sredstava po mjerama**

|  |  |  |
| --- | --- | --- |
| **R.br.** | **Mjera potpore** | **Planirani iznos (kn)** |
| 1. | Potpora mladim poljoprivrednicima | 150.000,00kn |
| 2. | Potpora očuvanju i proširenju stočnog fonda | 75.000,00kn |
| 3. | Potpora očuvanju i proširenju pčelinjeg fonda | 30.000,00kn |
| 4. | Potpora razvoju poljoprivrednih gospodarstava | 190.000,00kn |
| 5. | Potpora izradi prijavne dokumentacije za projekte koji će se prijavljivati za sredstva EU fondova | 5.000,00 kn |
| 6. | Potpora ulaganju u preradu vlastitih proizvoda | 50.000,00kn |
|  | **UKUPNO:** | **500.000,00kn** |

# MJERA 1. POTPORA MLADIM POLJOPRIVREDNICIMA

Prihvatljivi korisnici potpore su mladi poljoprivrednici upisani u Upisnik poljoprivrednih gospodarstava, a koji u trenutku podnošenja Zahtjeva za potporu imaju navršenih 18 godina, a manje od navršenih 41 godinu, a koji su nositelji poljoprivrednog gospodarstva/odgovorne osobe u obrtu/trgovačkom društvu.

Poljoprivredno gospodarstvo u trenutku podnošenja zahtjeva za potporu pripada ekonomskoj veličini iskazanoj u ukupnom standardnom ekonomskom rezultatu od minimalno **1.000 EUR-a.**

Potpora će se odobriti sukladno Uredbi Komisije (EU) br. 1408/2013 za početne potpore mladim poljoprivrednicima kod pokretanja i modernizacije primarne poljoprivredne proizvodnje i to za:

* izradu poslovnog plana, troškovnika ulaganja te konzultantske usluge - prijava za EU sredstva
* izradu projektne dokumentacije za gradnju i/ili rekonstrukciju postojećih gospodarskih objekata uključujući vanjsku i unutarnju infrastrukturu u sklopu poljoprivrednog gospodarstva u svrhu obavljanja poljoprivredne proizvodnje i/ili prerade proizvoda iz Priloga I. Ugovora o funkcioniranju Europske unije
* kupnju višegodišnjeg bilja, sjemena i sadnog materijala višegodišnjeg bilja
* kupnju domaćih životinja
* kupnju ili zakup poljoprivrednog zemljišta
* uređenje i poboljšanje kvalitete poljoprivrednog zemljišta u svrhu poljoprivredne proizvodnje
* analizu tla
* građenje i/ili opremanje objekata za obavljanje poljoprivredne djelatnosti
* stjecanje potrebnih stručnih znanja i sposobnosti za obavljanje poljoprivredne proizvodnje i prerade proizvoda iz Priloga I. Ugovora o funkcioniranju Europske unije
* kupnju nove ili rabljene poljoprivredne mehanizacije, strojeva i opreme (nije prihvatljivo ulaganje u nabavu poljoprivredne mehanizacije i gospodarskih vozila isključivo u svrhu obavljanja uslužnih djelatnosti).
* troškovi ulaska u sustav kvalitete ili sustav ekološke poljoprivredne proizvodnje
* godišnji troškovi sudjelovanja u sustavu kvalitete i sustavu ekološke proizvodnje
* troškovi stručne kontrole i certifikacije ovlaštenog kontrolnog tijela.

# Dodijeljena potpora u okviru Mjere 1. ne može se koristiti za kupovinu poljoprivrednih resursa koji su bili predmet izračuna ekonomske veličine poljoprivrednika.

**Maksimalan iznos sredstava potpore po jednom korisniku iznosi 85% ukupnih dokumentiranih troškova, a najviše do 25.000,00 kn.**

**Iznimno, maksimalan iznos sredstava potpore po jednom korisniku iznosi 85% ukupnih dokumentiranih troškova za izradu projektne dokumentacije, stjecanje potrebnih stručnih znanja i sposobnosti, a najviše do 2.000,00 kn.**

***Obveza korisnika je osigurati trajnost projekta, odnosno da tijekom razdoblja od tri (3) godine od dana isplate sredstava moraju osigurati da rezultati projekta ne podliježu niti jednoj od sljedećih situacija:***

* + ***prestanku ili premještanju proizvodne aktivnosti izvan područja Grada Knina***
	+ ***promjeni vlasništva nad predmetom ulaganja***
	+ ***davanje u zakup ili najam predmeta ulaganja ili premještanje sufinanciranog ulaganja do isteka tri (3) godine od datuma isplate potpore, osim u slučaju kada je to zakonska obveza***
	+ ***značajnoj promjeni koja utječe na prirodu projekta, ciljeve ili provedbene uvjete zbog koje bi se doveli u pitanje njegovi prvotni ciljevi.***

***Iznimno, moguća su odstupanja od navedenih zahtjeva u slučajevima više sile ili nastupa izvanrednih okolnosti, kako je propisano člankom 2. stavkom 2. Uredbe EU br. 1306/2013.***

# MJERA 2. POTPORA OČUVANJU I PROŠIRENJU STOČNOG FONDA

Potpora se dodjeljuje poljoprivrednicima upisanima u Upisnik poljoprivrednika ili Upisnik obiteljskih poljoprivrednih gospodarstava registriranim za obavljanja poljoprivredne djelatnosti najmanje godinu dana na dan objave Javnog poziva za potporu, a čija je ekonomska veličina veća od **8.000 EUR-a.**

Potpora se dodjeljuje korisniku za sufinanciranje:

* kupnje domaćih životinja u cilju povećanja stočnog fonda
* troškova kontrole i suzbijanja bolesti u sektoru stočarstva
* troškova provedbe obvezne - zakonski propisane higijensko-zdravstvene zaštite.

Potporom se želi potaknuti opstanak i razvoj poljoprivrednih gospodarstava u sektoru stočarstva.

**Potpora po jednom korisniku iznosi 85% ukupnih dokumentiranih troškova, a najviše do 25.000,00 kn po korisniku godišnje.**

Za kupnju domaćih životinja minimalan iznos za koji se može dodijeliti potpora je 2.000,00 kuna po korisniku.

Dodijeljena potpora u okviru Mjere 2. ne može se koristiti za kupovinu poljoprivrednih resursa obiteljskog poljoprivrednog gospodarstva, obrta ili trgovačkog društva koji su bili predmet izračuna ekonomske veličine poljoprivrednog gospodarstva.

***Obveza korisnika je osigurati trajnost projekta, odnosno da tijekom razdoblja od tri (3) godine od dana isplate sredstava moraju osigurati da rezultati projekta ne podliježu niti jednoj od sljedećih situacija:***

* ***prestanku ili premještanju proizvodne aktivnosti izvan područja Grada Knina***
* ***promjeni vlasništva nad predmetom ulaganja***
* ***davanje u zakup ili najam predmeta ulaganja ili premještanje sufinanciranog ulaganja do isteka tri (3) godine od datuma isplate potpore, osim u slučaju kada je to zakonska obveza***
* ***značajnoj promjeni koja utječe na prirodu projekta, ciljeve ili provedbene uvjete zbog koje bi se doveli u pitanje njegovi prvotni ciljevi.***

***Iznimno, moguća su odstupanja od navedenih zahtjeva u slučajevima više sile ili nastupa izvanrednih okolnosti, kako je propisano člankom 2. stavkom 2. Uredbe EU br. 1306/2013.***

# MJERA 3. POTPORA OČUVANJU PČELINJEG FONDA

Cilj mjere je održanje i razvoj pčelarstva na području Grada Knina, te jačanje na tržištu pčelinjim proizvodima (med, propolis, matična mliječ, pelud, cvjetni prah, vosak, pčelinji otrov, itd.).

Potpora se odobrava za nabavu nove pčelarske opreme, hrane te uzgoj pčelinjih zajednica na poljoprivrednom gospodarstvu koje se bavi pčelarskom proizvodnjom.

Potpora se dodjeljuje fizičkim ili pravnim osobama koje su upisane u Evidenciju pčelara i pčelinjaka.

# Ne potiče se nabava potrošnog materijala i sitnog pčelarskog pribora.

Potpora se odobrava i za trošak osmišljavanja i izrada deklaracija (dizajn naljepnica) te sufinanciranje troškova ishođenja i izrade markica „Med hrvatskih pašnjaka“ i „Ekoproizvod“ za med i druge pčelinje proizvode.

# Potpora po jednom korisniku iznosi 85% ukupnih dokumentiranih troškova, a najviše do 5.000,00 kn po korisniku godišnje.

**Za prihrane u pčelarstvu (isključivo za kupnju pogačica) iznos potpore je 20,00 kuna/pčelinjoj zajednici.**

# Za kupnju selekcioniranih matica od ovlaštenih proizvođača odobrava se potpora od 30,00 kn po jednoj matici uz maksimalni iznos potpore do 2.000,00 kuna.

Broj kupljenih matica ograničava se na 50% od broja pčelinjih zajednica upisanih u službenu evidenciju pčelara i pčelinjaka.

***Obveza korisnika je osigurati trajnost projekta, odnosno da tijekom razdoblja od tri (3) godine od dana isplate sredstava moraju osigurati da rezultati projekta ne podliježu niti jednoj od sljedećih situacija:***

* ***prestanku ili premještanju proizvodne aktivnosti izvan područja Grada Knina***
* ***promjeni vlasništva nad predmetom ulaganja***
* ***davanje u zakup ili najam predmeta ulaganja ili premještanje sufinanciranog ulaganja do isteka tri (3) godina od datuma isplate potpore, osim u slučaju kada je to zakonska obveza***
* ***značajnoj promjeni koja utječe na prirodu projekta, ciljeve ili provedbene uvjete zbog koje bi se doveli u pitanje njegovi prvotni ciljevi.***

***Iznimno, moguća su odstupanja od navedenih zahtjeva u slučajevima više sile ili nastupa izvanrednih okolnosti, kako je propisano člankom 2. stavkom 2. Uredbe EU br. 1306/2013.***

# MJERA 4. POTPORA RAZVOJU POLJOPRIVREDNIH GOSPODARSTAVA

Cilj Mjere je povećati, modernizirati i unaprijediti poljoprivrednu proizvodnju na poljoprivrednim gospodarstvima.

Poboljšanje gospodarskih rezultata svih poljoprivrednih gospodarstava i olakšavanje restrukturiranja i modernizacije, osobito s ciljem povećanja sudjelovanja u tržištu i tržišne usmjerenosti, kao i poljoprivredne diversifikacije.

Potpora se dodjeljuje poljoprivrednicima upisanima u Upisnik poljoprivrednika ili Upisnik obiteljskih poljoprivrednih gospodarstava registriranim za obavljanja poljoprivredne djelatnosti najmanje godinu dana na dan objave Javnog poziva za potporu, a čija je ekonomska veličina **od 1.000 EUR-a do 7.999 EUR-a.**

U prihvatljive troškove ubrajaju se:

* kupnja domaćih životinja, višegodišnjeg bilja, sjemena i sadnog materijala višegodišnjeg bilja
* kupnja jednogodišnjeg sadnog materijala
* kupnja, građenje i/ili opremanje zatvorenih/zaštićenih prostora i objekata te ostalih gospodarskih objekata uključujući vanjsku i unutarnju infrastrukturu u sklopu poljoprivrednog gospodarstva u svrhu obavljanja poljoprivredne proizvodnje i/ili prerade proizvoda iz Priloga I. Ugovora o funkcioniranju Europske unije
* kupnja ili zakup poljoprivrednog zemljišta
* podizanje novih i/ili restrukturiranje postojećih višegodišnjih nasada
* uređenje i poboljšanje kvalitete poljoprivrednog zemljišta u svrhu poljoprivredne proizvodnje
* analiza tla
* stjecanje potrebnih stručnih znanja i sposobnosti za obavljanje poljoprivredne proizvodnje i prerade proizvoda iz Priloga I. Ugovora o funkcioniranju Europske unije
* kupnja nove ili rabljene poljoprivredne mehanizacije, strojeva i opreme (nije prihvatljivo ulaganje u nabavu poljoprivredne mehanizacije i gospodarskih vozila isključivo u svrhu obavljanja uslužnih djelatnosti).

Dodijeljena potpora u okviru Mjere 4. ne može se koristiti za kupovinu poljoprivrednih resursa koji su bili predmet izračuna ekonomske veličine poljoprivrednika.

**Potpora po jednom korisniku iznosi 85% ukupnih dokumentiranih troškova, a najviše 20.000,00 kn po korisniku godišnje.**

 Planirana/nabavljena poljoprivredna mehanizacija, strojevi i oprema mora biti u svrhu (pretežite) registrirane poljoprivredne proizvodnje.

 Prihvatljiv je zakup/kupnja poljoprivrednog zemljišta koje nije u vlasništvu korisnika samo u slučaju podizanja višegodišnjih nasada ili povećanja poljoprivrednih površina radi ishrane stoke. Ugovor o kupnji/zakupu mora biti sklopljen na rok od najmanje 10 godina od dana podnošenja prijave. Poljoprivredno zemljište koje je predmet kupnje/zakupa potrebno je upisati u ARKOD.

**Za kupnju višegodišnjeg bilja, sjemena i sadnog materijala višegodišnjeg bilja minimalan iznos za koji se može dodijeliti potpora je 3.000,00 kuna po korisniku.**

**Za kupnju jednogodišnjeg sadnog materijala minimalni iznos potpore je 1.000,00 kuna po korisniku.**

**Za kupnju domaćih životinja minimalan iznos za koji se može dodijeliti potpora je 2.000,00 kuna po korisniku.**

***Obveza korisnika je osigurati trajnost projekta, odnosno da tijekom razdoblja od tri (3) godine od dana isplate sredstava moraju osigurati da rezultati projekta ne podliježu niti jednoj od sljedećih situacija:***

* ***prestanku ili premještanju proizvodne aktivnosti izvan područja Grada Knina***
* ***promjeni vlasništva nad predmetom ulaganja***
* ***davanje u zakup ili najam predmeta ulaganja ili premještanje sufinanciranog ulaganja do isteka tri (3) godine od datuma isplate potpore, osim u slučaju kada je to zakonska obveza***
* ***značajnoj promjeni koja utječe na prirodu projekta, ciljeve ili provedbene uvjete zbog koje bi se doveli u pitanje njegovi prvotni ciljevi.***

***Iznimno, moguća su odstupanja od navedenih zahtjeva u slučajevima više sile ili nastupa izvanrednih okolnosti, kako je propisano člankom 2. stavkom 2. Uredbe EU br. 1306/2013.***

# MJERA 5. POTPORA IZRADI PRIJAVNE DOKUMENTACIJE ZA PROJEKTE KOJI ĆE SE PRIJAVLJIVATI ZA SREDSTVA EU FONDOVA

Gradska potpora odobrit će se za izvršene konzultantske usluge i izradu prijavne dokumentacije na natječaj u poljoprivredi koji će se prijavljivati za sredstva EU fondova.

Potporom se želi potaknuti opstanak i razvoj poljoprivrede te pomoć u pripremi prijavne dokumentacije koja će se aplicirati za financiranje iz EU sredstava.

**Potpora po jednom korisniku iznosi 50% ukupnih dokumentiranih troškova, a najviše do 2.000,00 kn po korisniku godišnje.**

# MJERA 6. POTPORA ULAGANJU U PRERADU VLASTITIH POLJOPRIVREDNIH PROIZVODA NA POLJOPRIVREDNOM GOSPODARSTVU

Ova mjera provodi se temeljem Uredbe Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore.

Cilj ove potpore je stvaranje proizvoda dodane vrijednosti na postojećem poljoprivrednom gospodarstvu.

Potporom se sufinancira kupovina opreme i/ili opremanje objekata za preradu vlastitih poljoprivrednih proizvoda proizvedenih na obiteljskom gospodarstvu.

Potpora se dodjeljuje poljoprivrednicima upisanima u Upisnik poljoprivrednih gospodarstava: OPG-ovima, zadrugama, obrtima i trgovačkim društvima registriranim za obavljanja poljoprivredne djelatnosti najmanje godinu dana na dan objave Javnog poziva za potporu, a čija je ekonomska veličina veća od **6.000 EUR-a.**

**Maksimalan iznos sredstava potpore po jednom korisniku iznosi 85% ukupnih dokumentiranih troškova, a najviše do 15.000,00 kn po korisniku godišnje**.

# Minimalan iznos potpore po ovoj mjeri je 2.000,00 kuna.

U svrhu obavljanja poljoprivredne proizvodnje i/ili prerade proizvoda iz Priloga I. Ugovora, u prihvatljive troškove ubrajaju se:

* **strojevi i oprema za preradu** i ostale postupke u funkciji djelatnosti prerade – prihvat sirovine, skladištenje, obrada/prerada, hlađenje, klimatizacija, pakiranje, manipulacija, čišćenje, pročišćavanje, laboratorij i analiza, energija i instalacije, sigurnost i nadzor, potrebe veterinarske kontrole, transport
* **objekti za prodaju i prezentaciju vlastitih poljoprivrednih proizvoda** - ulaganje u opremanje objekata (npr. štandovi za prodaju proizvoda, mljekomati, vage, fiskalne blagajne) uključujući i troškove promidžbe vlastitih poljoprivrednih proizvoda.

***Obveza korisnika je osigurati trajnost projekta, odnosno da tijekom razdoblja od tri (3) godine od dana isplate sredstava moraju osigurati da rezultati projekta ne podliježu niti jednoj od sljedećih situacija:***

* ***prestanku ili premještanju proizvodne aktivnosti izvan područja Grada Knina***
* ***promjeni vlasništva nad predmetom ulaganja***
* ***davanje u zakup ili najam predmeta ulaganja ili premještanje sufinanciranog ulaganja do isteka tri (3) godine od datuma isplate potpore, osim u slučaju kada je to zakonska obveza***
* ***značajnoj promjeni koja utječe na prirodu projekta, ciljeve ili provedbene uvjete zbog koje bi se doveli u pitanje njegovi prvotni ciljevi.***

***Iznimno, moguća su odstupanja od navedenih zahtjeva u slučajevima više sile ili nastupa izvanrednih okolnosti, kako je propisano člankom 2. stavkom 2. Uredbe EU br. 1306/2013.***

# Članak 7.

Ukupan iznos potpora po mjeri 1., mjeri 2., mjeri 3., mjeri 4. i mjeri 5. na koje se odnosi Uredba Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru te Uredba Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o primjeni članaka 107. i

108. Ugovora o funkcioniranju Europske unije na potpore de minimis u poljoprivrednom sektoru a koje su dodijeljene jednom poduzetniku ne smije prijeći iznos od 20.000,00 EUR-a tijekom trogodišnjeg fiskalnog razdoblja.

Za mjeru 6. na koju se primjenjuje Uredba Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore, iznos potpore koja se dodjeljuje jednom poduzetniku ne smije prijeći iznos od 200.000,00 EUR-a tijekom trogodišnjeg fiskalnog razdoblja.

Gornja granica iz stavka 1. i stavka 2. ovog članka primjenjuje se bez obzira na oblik potpora de minimis ili na cilj koji se namjerava postići neovisno o tome financira li se potpora u cijelosti ili djelomično iz sredstava koja su podrijetlom iz EU. Razdoblje od tri fiskalne godine utvrđuju se na temelju fiskalnih godina koje poduzetnik primjenjuje u Republici Hrvatskoj.

# Članak 8.

Korisnik potpore male vrijednosti mora davatelju državne potpore dati Izjavu o iznosima dodijeljenih potpora male vrijednosti u sektoru poljoprivrede iz drugih izvora, sukladno navedenim Uredbama de minimis. Obrazac Izjave o iznosima dodijeljenih potpora male vrijednosti sastavni je dio obrasca Zahtjeva za svaku mjeru.

# Članak 9.

***Temeljem ovog Programa korisnik može ostvariti pravo na potporu samo jednom tijekom jedne kalendarske godine.***

***Oni korisnici koji su od Grada Knina dvije godine uzastopno (u 2020. i 2021. godini) ostvarili potporu po Javnom pozivu za dodjelu potpora poljoprivredi na području Grada Knina, ne mogu ostvariti pravo na potporu po ovom Programu.***

***Neće se prihvaćati zahtjevi onih podnositelja koji su za istu namjenu i za iste aktivnosti dobili bespovratna sredstva male vrijednosti iz drugih programa u okviru državnog proračuna i drugih javnih izvora, javnih fondova Europske unije i izvan Europske unije.***

***Ukoliko je korisnik u sustavu Poreza na dodanu vrijednost (PDV-a), PDV nije prihvatljiv trošak.***

***POTREBNA DOKUMENTACIJA I POSTUPAK DODJELE POTPORE***

# Članak 10.

Postupak dodjele potpora poljoprivredi provodi se po ovom Programu.

Ukupan iznos potpora poljoprivredi u 2022. godini dodijelit će se iz Proračuna Grada Knina, Razdjel 020 – Upravni odjel za programe Europske unije, gospodarstvo, strateško planiranje i razvoj, financije, javnu nabavu i naplatu potraživanja, Program 1083 - Poticaj razvoja poljoprivrede.

 S podnositeljima zahtjeva koji ostvaruju pravo na dodjelu potpore sačinit će se Ugovor o dodjeli subvencije u poljoprivredi.

 Grad Knin će najkasnije u roku od 15 dana od dana potpisivanja Ugovora izvršiti uplatu potpore na žiro račun korisnika potpore.

Korisnik potpore je dužan osigurati preostala sredstva, odnosno razliku do 100% vrijednosti investicije i dobivenih sredstava potpore Grada Knina.

 Ugovor o subvenciji u poljoprivredi za Grad Knin potpisuje gradonačelnik.

Potpore za mjeru 5. budući da je riječ o refundaciji već nastalog troška po kojem podnositelj zahtjeva mora dokumentirati - dokazati da je trošak već nastao, uz zahtjev za dodjelu potpore dostavlja se

preslika računa i dokaz o plaćanju istog s žiro računa korisnika – priznaje se isključivo preslika izvoda prometa žiro računa (nalog za plaćanje se neće priznavati kao prihvatljiv dokaz o izvršenom plaćanju). Iznimno za plaćanje računa čiji je iznos s PDV-om do 1.000,00 kuna priznaje se gotovinsko plaćanje.

Potpore po mjerama 1., 2., 3., 4. i 6. se dodjeljuju po priloženoj preslici računa koji glasi na podnositelja zahtjeva, priloženoj ponudi koja glasi na podnositelja zahtjeva, po priloženom predugovoru o kupoprodaji i/ili kupoprodajnom ugovoru sačinjenom između podnositelja zahtjeva i prodavatelja domaćih životinja, te po priloženom predugovoru o kupoprodaji i/ili kupoprodajnom ugovoru odnosno predugovoru/ugovoru o zakupu za kupnju odnosno zakup poljoprivrednog zemljišta.

Ukoliko je riječ o već nastalom trošku za koji se traži refundacija, potrebno je priložiti presliku računa i dokaz o plaćanju istog sa žiro računa korisnika – priznaje se isključivo preslika izvoda prometa žiro računa (nalog za plaćanje se neće priznavati kao prihvatljiv dokaz o izvršenom plaćanju). Iznimno za plaćanje računa čiji je iznos s PDV-om do 1.000,00 kuna priznaje se gotovinsko plaćanje.

Ukoliko je riječ o trošku koji će tek nastati, jer se uz zahtjev prilaže ponuda, ugovor i/ili predugovor za kupnju domaćih životinja, ugovor i/ili predugovor za kupnju odnosno ugovor i/ili predugovor za zakup poljoprivrednog zemljišta, s korisnicima potpora koji udovoljavaju uvjetima Programa i pod uvjetom da postoje raspoloživa sredstva, sklapa se također Ugovor o dodjeli subvencije. Korisnik je obvezan prije potpisa ugovora dostaviti, kao instrument osiguranja provedbe ugovora bjanko zadužnicu na propisani prvi veći iznos odobrenih sredstava potpore, a ista se ovjerava kod javnog bilježnika. Nadalje, u roku od 60 (šezdeset) dana od dana potpisivanja Ugovora korisnik je dužan dostaviti dokaz o namjenskom utrošku sredstava za ukupan iznos investicije, uključujući i vlastita uložena sredstva za predmetnu investiciju.

Budući da su sredstva potpore uplaćena temeljem Ugovora o dodjeli potpore na žiro račun korisnika potpore, kao dokaz o namjenskom utrošku sredstava dostavlja se:

* preslika računa koji glasi na podnositelja zahtjeva te dokaz da je isti plaćen s žiro računa korisnika sredstava. Nalog za plaćanje nije prihvatljiv dokaz već se priznaje isključivo preslika izvoda prometa žiro računa podnositelja zahtjeva
* za kupnju domaćih životinja priznaje se i kupoprodajni ugovor ovjeren kod javnog bilježnika (uz uvjet da se isti ne smije razlikovati od priloženog predugovora o kupoprodaji), a kao dokaz o namjenskom utrošku sredstava dostavlja se isključivo preslika izvoda prometa žiro računa podnositelja zahtjeva
* za kupnju ili zakup poljoprivrednog zemljišta priznaje se kupoprodajni ugovor odnosno ugovor o zakupu poljoprivrednog zemljišta ovjeren kod javnog bilježnika (uz uvjet da se isti ne smiju razlikovati od priloženih predugovora), a kao dokaz o namjenskom utrošku sredstava dostavlja se isključivo preslika izvoda prometa žiro računa podnositelja zahtjeva.

# Članak 11.

Temeljem Programa, a po dobivanju suglasnosti Ministarstva poljoprivrede na isti, gradonačelnik Grada Knina će raspisati Javni poziv za dodjelu potpora poljoprivredi na području Grada Knina, zajedno s obrascima zahtjeva i svim potrebnim privitcima, koji će se objaviti na službenoj internet stranici Grada Knina za svaku pojedinu mjeru iz Programa.

Za stručne i administrativne poslove pripreme i objave Javnog poziva zadužuje se Upravni odjel za programe Europske unije, gospodarstvo, strateško planiranje i razvoj, financije, javnu nabavu i naplatu potraživanja.

Javni poziv mora najmanje sadržavati:

* naziv tijela koje objavljuje javni poziv
* predmet javnog poziva
* uvjete za podnošenje prijave na javni poziv
* potrebnu dokumentaciju
* način, mjesto i rok podnošenja prijava i
* način objave odluke o dodjeli potpore.

Potpore se dodjeljuju na temelju zaprimljenih Zahtjeva, dostavljene dokumentacije i kriterija propisanih ovim Programom.

Zahtjevi za potpore podnose se na propisanim obrascima Zahtjeva za dodjelu potpora za propisanu mjeru. Zahtjevi se mogu preuzeti sa službene internet stranice Grada Knina ili osobno u Javnoj ustanovi Lokalna agencija Matica, zgrada Gradske uprave Grada Knina.

**Zahtjevi za potporu podnose se u zatvorenoj omotnici na kojoj treba biti minimalno naznačeno:**

* **vrijeme podnošenja (datum, sat, minuta) kojeg naznačuje osoba u Gradu Kninu koja zaprima omotnicu**
* **naziv i adresa korisnika**
* **naznaka:**

**„NE OTVARATI – PRIJAVA NA PROGRAM POTPORA POLJOPRIVREDI - MJERA (broj i naziv mjere za koju se korisnik prijavljuje)“**

**Vrijeme podnošenja zahtjeva za potporu je vrijeme zaprimanja (datum, sat, minuta) u pisarnici Grada Knina.**

Za postupak dodjele potpora gradonačelnik imenuje Povjerenstvo za provedbu Programa potpora poljoprivredi na području Grada Knina za 2022. godinu.

Podnesene zahtjeve po objavljenom Javnom pozivu Povjerenstvo obrađuje po redoslijedu zaprimanja. Prilikom obrade zahtjeva Povjerenstvo je dužno provjeriti je li zahtjev dostavljen u roku, u skladu s ovim Programom i Javnim pozivom, nadalje provjerava se potpunost priložene dokumentacije te se određuje iznos prihvatljivih troškova.

Zaprimljeni zahtjevi za dodjelu potpore rješavaju se isključivo prema redoslijedu zaprimanja, do utroška sredstava za pojedinu mjeru. Povjerenstvo ima pravo zatražiti i dodatnu dokumentaciju ukoliko ocjeni da je to potrebno. Ukoliko se zaprimi nepotpun zahtjev Povjerenstvo podnositelju zahtjeva dostavlja pisani poziv za dopunu dokumentacije koju je isti dužan dostaviti u roku od 8 dana od dana zaprimanja poziva. Ukoliko u navedenom roku ne dostavi dopunu, zahtjev će se smatrati nepotpun i neće se razmatrati.

O obavljenom radu Povjerenstvo sačinjava zapisnik te dostavlja gradonačelniku prijedlog Odluke, na temelju koje gradonačelnik donosi Odluku o odobrenju novčane potpore.

Nadležni Upravni odjel, pozivom na članak 6. Uredbe Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru te članak 6. Uredbe Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore obvezan je pisanim putem obavijestiti korisnika potpore o iznosu potpore izraženom u obliku bruto novčane protuvrijednosti potpore, kao i o tome da je riječ o potpori de minimis, izričito se pozivajući na Uredbu i navodeći njezin naziv i podatke o objavi u Službenom listu Europske unije.

Preglednik svih dodijeljenih potpora, sukladno Zakonu o pravu na pristup informacijama objavljuje se na službenoj internet stranici Grada Knina.

***Grad Knin zadržava pravo naknadne kontrole (administrativne i terenske) namjenskog utroška sredstava.***

***Ukoliko je korisnik potpore odnosno podnositelj zahtjeva priložio neistinitu dokumentaciju od korisnika će se zatražiti povrat sredstava u proračun Grada Knina u roku od 15 dana od dana zaprimanja pisanog zahtjeva za povrat sredstava.***

***Ako korisnik ne izvrši povrat sredstava u zadanom roku, pokrenut će se postupak prisilne naplate i bit će isključen iz svih potpora u poljoprivredi u narednih pet (5) godina.***

# Članak 12.

Administrativno-tehničke poslove potrebne za provođenje ovog Programa obavlja Upravni odjel za programe Europske unije, gospodarstvo, strateško planiranje i razvoj, financije, javnu nabavu i naplatu potraživanja.

Nadležni upravni odjel iz stavka 1. ovog članka:

* obavještava Ministarstvo poljoprivrede o dodjeli potpora male vrijednosti u roku od 15 dana od dodjele potpore
* vodi evidenciju odobrenih sredstava potpora ovog Programa

- vodi bazu podataka i vrši provjeru (zapisnik) o ispunjavanju uvjeta iz ovog Programa za poljoprivredna gospodarstva koja su podnijela zahtjev.

# Savjete, pomoć u pripremi dokumentacije, popunjavanju obrazaca zahtjeva i slično po Javnom pozivu vršit će Javna ustanova Lokalna agencija Matica.

**Članak 13.**

Ovaj Program stupa na snagu dan nakon objave u Službenom glasilu Grada Knina te će se objavit na Oglasnoj ploči i na službenoj internet stranici Grada Knina.

# Članak 14.

Danom stupanja na snagu ovog Programa prestaje važiti Program potpora poljoprivredi na području Grada Knina za razdoblje 2020.-2022. godine („Službeno glasilo Grada Knina“, broj 10/20).

# PREDSJEDNIK

**Dragan Miličević, mag.catech.**

**Dostaviti:**

1. Gradsko vijeće
2. Gradonačelnik
3. Upravni odjel za programe Europske unije, gospodarstvo, strateško

planiranje i razvoj, financije, javnu nabavu i naplatu potraživanja

1. Javna ustanova Lokalna razvojna agencija „Matica“
2. Ministarstvo poljoprivrede
3. Službeno glasilo Grada Knina
4. Oglasna ploča Grada Knina
5. Internet stranica Grada Knina
6. Pismohrana